CELEX: E2016G0002
Language: lv
Date: 2016-06-02 00:00:00
Title: EBTA valstu Pastāvīgās komitejas Lēmums Nr. 2/2016/PK (2016. gada 2. jūnijs), ar kuru groza Pastāvīgās komitejas Lēmumu Nr. 4/2004/PK, ar ko izveido Finanšu mehānisma komiteju [2017/313]

23.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 45/14
            
         EBTA VALSTU PASTĀVĪGĀS KOMITEJAS LĒMUMS Nr. 2/2016/PK
   (2016. gada 2. jūnijs),
   ar kuru groza Pastāvīgās komitejas Lēmumu Nr. 4/2004/PK, ar ko izveido Finanšu mehānisma komiteju [2017/313]
   EBTA VALSTU PASTĀVĪGĀ KOMITEJA,
   ņemot vērā Līgumu par Eiropas Ekonomikas zonu, turpmāk “EEZ līgums”,
   ņemot vērā Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laika posmam no 2014. gada līdz 2021. gadam,
   ņemot vērā 38.c protokolu par EEZ finanšu mehānismu, kas EEZ līgumā iekļauts ar iepriekš minēto Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laika posmam no 2014. gada līdz 2021. gadam,
   ņemot vērā Nolīgumu starp Norvēģijas Karalisti un Eiropas Savienību par Norvēģijas finanšu mehānismu laika posmam no 2014. gada līdz 2021. gadam,
   ņemot vērā EBTA valstu Pastāvīgās komitejas 2004. gada 3. jūnija Lēmumu Nr. 4/2004/PK, ar ko izveido Finanšu mehānisma komiteju,
   ņemot vērā EBTA valstu Pastāvīgās komitejas 2015. gada 24. septembra Lēmumu Nr. 2/2015/PK, ar ko izveido EEZ Finanšu mehānisma Pagaidu komiteju laika posmam no 2014. gada līdz 2021. gadam,
   IR PIEŅĒMUSI ŠO LĒMUMU.
   1. pants
   EBTA valstu Pastāvīgās komitejas 2004. gada 3. jūnija Lēmuma Nr. 4/2004/PK 1. panta otro teikumu aizstāj ar šādu tekstu: “Komiteja pārvalda EEZ finanšu mehānismu laika posmam no 2004. gada līdz 2009. gadam, EEZ finanšu mehānismu laika posmam no 2009. gada līdz 2014. gadam un EEZ finanšu mehānismu laika posmam no 2014. gada līdz 2021. gadam.”
   2. pants
   Šis lēmums stājas spēkā tā pieņemšanas dienā vai dienā, kad stājas spēkā tiesību akts, ar ko izveido EEZ finanšu mehānismu laika posmam no 2014. gada līdz 2021. gadam.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2016. gada 2. jūnijā
      
         
            Pastāvīgās komitejas vārdā –
         
         
            priekšsēdētājs
         
         Kurt JÄGER
         
            ģenerālsekretārs
         
         Kristinn F. ÁRNASON